kardosdrur/scandi-wiki huggingface dataset:
Hallands Väderö

Hallands Väderö  (på dansk: Hallands Vejrø; Halland + vejr + ø  ) er ø i Kattegat, der trods navnet ikke hører til Halland, men til Skåne. Øen ligger vest for Torekov i det nordvestlige Skåne, i forlængelse af Hallandsåsen og tilhører Båstads/Baadsted kommune.

Navn 
Øen kendes som Wæthær ø (1300), Hallandeswedderø (1376), Hallandz Vædærøy (1423) og Hallands Verrøe (1591).

Kildehenvisninger

Eksterne henvisninger 

Øer i Sverige
Seværdigheder i Skåne län
Gunnar Halle

Gunnar Halle (født 11. august 1965 i Larvik, Norge) er en tidligere norsk fodboldspiller og senere -træner, der som højre back på Norges landshold deltog ved to VM-slutrunder (1994 og 1998). I alt nåede han at spille 64 kampe og score fem mål for landsholdet.

På klubplan spillede Halle i hjemlandet hos Lillestrøm SK. Derudover tilbragte han adskillige år i engelsk fodbold, hvor han blandt andet var tilknyttet Leeds United og Bradford City.

Halle har efter sit karrierestop fungeret som træner, og var fra 2009 til 2010 cheftræner i FC Lyn Oslo.

Referencer 

Fodboldspillere fra Norge
Fodboldspillere fra Lillestrøm SK
Fodboldspillere fra Oldham Athletic A.F.C.
Fodboldspillere fra Leeds United F.C.
Fodboldspillere fra Bradford City A.F.C.
Fodboldspillere fra Wolverhampton Wanderers F.C.
Fodboldtrænere fra Norge
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Civilret (retssystem)

Civilretten er det mest udbredte retssystem i verden, og kendes undertiden under navnet kontinentaleuropæisk ret.

Civilretten er kendetegnet ved primært at anerkende nedskrevne retskilder og tillægge disse højere betydning end de uskrevne retskilder, såsom retssædvaner og parlamentariske konventioner. I et civilretligt system er den centrale retskilde som oftest en nedskrevet grundlov eller andre former for lovgivning, der er vedtaget af et parlament, og som anerkendes som værende lov.

 
Retssystemer
Tejay van Garderen

Tejay van Garderen (født 12. august 1988 i Tacoma, Washington) er en tidligere amerikansk professionel cykelrytter.

Karriere

HTC-Columbia 2010 
Tejay van Garderen kom til et hold med flest vundne etaper i 2009, takket være The Manx Missile, Mark Cavendish med sine 24 etapesejre. Han sluttede på en 9. plads i hans første etapeløb, Volta ao Algarve, hvor han bl.a kørte sig til en 5. plads på etapen op til Alto do Malhao. I Tour of Turkey sluttede han på en 2. plads på to etaper, hvor han henviste sig selv til podiet med en flot 2. plads samlet, 29 sekunder efter vinderen, Giovanni Visconti.

HTC-Highroad 2011 
Van Garderen blev i 2011 vinder af 3. etape i Tour of Utah. Derudover blev han 2'er samlet i Algarve Rundt og samlet 3'er i USA Pro Cycling Challenge. Derudover gjorde han sig bemærket som en stærk hjælperytter i Tour de France for specielt Mark Cavendish. Men også i andre store løb som Paris-Nice gjorde han et fantastisk arbejde for Tony Martin, som endte med at vinde samlet.

BMC Racing Team 2012 

I 2012 skiftede Tejay van Garderen til BMC Racing Team, hvor blandt andet Cadel Evans, Philippe Gilbert og Thor Hushovd kørte. Han startede ud med en samlet 5. plads i Paris-Nice og snuppede den hvide ungdomstrøje. Hans bedste resultat var en femteplads i verdens største etapeløb, Tour de France. Han slog sin kaptajn Cadel Evans, som sluttede på syvendepladsen. Før Tour de France blev han 2'er ved de nationale mesterskaber i enkeltstart. I Tour of California i maj endte han på en samlet 4. plads. I USA Pro Cycling Challenge endte han samlet 2'er og vandt 2. etape. Han sluttede året med verdensmesterskaberne. På holdtidskørslen endte BMC med at blive 2'er bag Omega Pharma Quick Step, kun slået med sølle 5 sekunder. Tejay van Garderen var tæt på at lave et resultat alene ved, at blive nr. 4 på enkeltstarten. Dette år var hans helt store gennembrud.

Eksterne henvisninger 

 

Mandlige cykelryttere fra USA
Sportsdirektører
Håverud

Håverud er en landsby i Melleruds kommun i Västra Götalands län i landskapet Dalsland i Sverige. Håverud har omkring 150 indbyggere (31. december 2005).

Håverud ligger ved Dalslands kanal og kanalen passerer her i en berømt akvædukt. 

Akvædukten i Håverud blev færdigbygget i 1868 og er en kombination af en vejbro, jernbanebro og en akvædukt. 

Der er tre rederier der har passagertrafik som passerer Håverud. Dette er M/S «Dalslandia», M/S «Storholmen» og M/S «Dalsland».

Byen fik eget postkontor 11. april 1918, først med staveformen Håfverud. Postkontoret blev nedlagt i 1971 og Mellerud 2 i Åsensbruk er nu nærmeste poststed.

Eksterne kilder og henvisninger 
 Dalslands kanal
 Industrihistoria.se m fl
 M/S Storholmen
 M/S Omega
 Håverud – Upperud

Byer i Melleruds kommun
Mark Phillips

Mark Anthony Peter Phillips, (født 22. september 1948) er en britisk hestesportsmand og olympisk medaljevinder. Han var Prinsesse Anne af Storbritanniens første mand.

Karriere 
Phillips var officer i kavaleriet. Da han trådte ud af hæren i 1978, havde han rang som kaptajn. 

Phillips vandt guld ved Sommer-OL 1972 i München. Han vandt sølv ved Sommer-OL 1988 i Seoul.

Første ægteskab 
I 1973 giftede Mark Phillips sig med Prinsesse Anne af Storbritannien. Han blev dermed dronning Elizabeth 2. af Storbritanniens første svigerbarn. 

Parrets to børn har arveret til tronen. Dronningens andre børnebørn har titler, men pga. Mark Phillips' manglende titel har prinsesse Anne og Mark Phillips' børn ingen. 

I 1987 fik Anne titlen The Princess Royal, og hun blev ikke længere tiltalt fru Mark Phillips. Parret blev separeret i 1989 og skilt i 1992.

Børn 
Prinsesse Anne og Mark Phillips har to børn: 

 Peter Mark Andrew Phillips, født 1977, dronningens ældste barnebarn, gift med Autumn Kelly i 2008. Peter Phillips var den første af dronningens børnebørn, der giftede sig.
 Savannah Phillips, født 2010, datter af Peter og Autumn, er dronningens første oldebarn.
 Isla Elizabeth Phillips er født 2012 som datter af Peter og Autumn.
 Zara Anne Elizabeth Phillips Tindall, født 1981, dronningens næstældste barnebarn, gift med rugby-spilleren Mike Tindall den 30. juli 2011. Zara Tindall var det tredje af dronningens børnebørn, der giftede sig.
 
Uden for ægteskab har Mark Phillips datteren Felicity (født i 1985).

Andet ægteskab 
1. februar 1997 giftede Mark Phillips sig med Sandy Pflueger. Senere samme år fik parret datteren Stephanie.

Udmærkelser 
Phillips er tildelt Victoriaorden. 
 

Olympiske mestre fra Storbritannien
Sportsfolk fra England
Ryttere
Officerer fra Storbritannien
Stig Inge Bjørnebye

Stig Inge Bjørnebye (født 11. december 1969 i Elverum, Norge) er en tidligere norsk fodboldspiller og senere -træner, der som venstre back på Norges landshold deltog ved to VM-slutrunder (1994 og 1998) samt ved EM i 2000. I alt nåede han at spille 75 kampe og score ét mål for landsholdet.

På klubplan spillede Bjørnebye i hjemlandet hos Kongsvinger og Rosenborg. Derudover tilbragte han adskillige år hos engelske Liverpool og Blackburn. Med Rosenborg var han med til at vinde to norske mesterskaber, mens det i England blev til triumf i Liga Cuppen med både Liverpool og Blackburn.

I Danmark er Bjørnebye desuden kendt for sit lejeophold hos Brøndby IF i foråret 2000, hvortil han blev hentet af sin landsmand Åge Hareide.

Bjørnebye har efter sit karrierestop fungeret som træner, og var fra 2006 til 2007 cheftræner i IK Start. Han har desuden været assistenttræner på det norske landshold.

Referencer 

Fodboldspillere fra Norge
Fodboldspillere fra Kongsvinger IL
Fodboldspillere fra Rosenborg BK
Fodboldspillere fra Liverpool F.C.
Fodboldspillere fra Brøndby IF
Fodboldspillere fra Blackburn Rovers F.C.
Fodboldtrænere fra Norge
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Jannik Lorenzen

Jannik Lorenzen (født 15. marts 1994 i Sønderjylland) er en ung dansk skuespiller som spillede en af hovedrollerne i den danske succesfilm Kunsten at græde i kor fra år 2006. Filmen vandt både Robert, Bodil og Zulu Awards for Bedste danske film, samt en masse andre priser. Jannik Lorenzen har bl.a været nomineret til en Bodil-pris for bedste mandlige hovedrolle.

Filmografi. 
Kunsten at Græde i Kor (2006)

9. April (2015)

Hundeliv (2016)

Eksterne henvisninger 
 

Skuespillere fra Danmark
Mini Jakobsen

Jahn Ivar "Mini" Jakobsen (født 8. november 1965 i Gravdal, Norge) er en tidligere norsk fodboldspiller, der som kant/angriber på Norges landshold deltog ved to VM-slutrunder (1994 og 1998). I alt nåede han at spille 65 kampe og score elleve mål for landsholdet.

På klubplan spillede Mini i hjemlandet hos Bodø/Glimt og Rosenborg. Derudover havde han udlandsophold hos både BSC Young Boys i Schweiz, MSV Duisburg i Tyskland og Lierse i Belgien. Med Rosenborg var han med til at vinde hele syv norske mesterskaber.

Mini har efter sit karrierestop fungeret som ekspertkommentator til fodboldkampe på norsk tv. Han fik ikke overraskende sit kælenavn på grund af sin beskedne højde på 168 centimeter

Referencer 

Fodboldspillere fra Norge
Fodboldspillere fra FK Bodø/Glimt
Fodboldspillere fra Rosenborg BK
Fodboldspillere fra BSC Young Boys
Fodboldspillere fra MSV Duisburg
Fodboldspillere fra Lierse SK
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Dalslands kanal

Dalslands kanal er en kanal i Sverige som gør det muligt med bådtrafik mellem Vänern og dele af søerne i det indre af Dalsland og det sydvestlige Värmland. Kanalen passerer over den kendte akvædukt i Håverud og er om sommeren et meget besøgt turistmål, især for de som har en kano med.

Søen Vänern er selv en del af kanalsystemet Göta kanal. Det betyder at søerne i Dalslands kanal kan trafikeres fra Kattegat ved Göteborg; fra Stockholms skærgård, eller – hvis man har en mindre båd – fra en lang række bådramper i Sverige (f.eks. Töcksfors, Årjäng, Bengtsfors) eller til og med fra Norge , i Store Le ved Otteidkanalen i Marker kommune. 

Om sommeren afholdes en padlemaraton som delvis gennemføres på søer som er en del af kanalsystemet.

Fakta om Dalslands kanal 

Den er bygget fra 1864 – 1868 og har 31 sluser på 17 slusestationer. Kanalsystemets længde er 250 km hvoraf ca 12 km er gravet eller sprængt kanal. Den strækker sig fra Köpmannebro ved Vänern via de dalslandske søer Råvarpen, Laxsjön, Lelång ind i det sydvestlige Värmland via Foxen, Töck og til slut Östen.
Til kanalsystemet regnes også Store Le samt Västra og Östra Silen. Store Le når ind i Norge. Ved Otteid er der muligheder for fragt af båd over til Haldenkanalen.

Niveauforskellen mellem Göteborg og Vänern er 44 meter, og mellem Vänern og Store Le 66 meter, tilsammen 110 meter. Kanalen kan besejles af både på op til 22,75 meters længde og en bredde på 4,05 m, en dybgang på 1,80 m og en højde på 17 meter. Små både (maks. højde 3,5 m) kan fortsætte yderligere 11 meter højere, fra Töcksfors ind i søerne Töck og Östen til Östervallskog.

Kanalen blev drevet af selskabet Dalslands Kanal AB som holder til i Åmål. Afgiftene er for tiden fra SEK 50,- for passage af et slusekammer med lille båd, til 2.500 SEK for kanalpas i hele kanalen, op og ned. En række bådselskaber tilbyder cruise på kanalen, også med varierende priser afhængig af distance og servering.

Eksterne henvisninger 
 Dalslands kanal

Kanaler i Sverige
Västra Götalands län
Värmlands län
Ola By Rise

Ola By Rise (født 14. november 1960 i Trondheim, Norge) er en tidligere norsk fodboldspiller og senere -træner, der som målmand på Norges landshold deltog ved både OL i 1984 i Los Angeles og VM i 1994 i USA. I alt nåede han at spille 25 kampe for landsholdet, som han dog primært var tilknyttet som reservemålmand.

På klubplan spillede Rise hele sin karriere, fra 1977 til 1995 hos Rosenborg BK i sin fødeby. Her var han med til at vinde hele syv norske mesterskaber.

Rise har efter sit karrierestop fungeret som træner. Han var i en årrække assisterende træner i Rosenborg, som han i sæsonen 2004 desuden var cheftræner for. I 2006 blev han udnævnt til assistenttræner for det norske landshold, men stoppede da Drillo blev fyret i 2013.

Den 29. april 2014 meddelte den danske klub AGF, at den havde ansat Rise som hjælpetræner for Jesper Fredberg i forbindelse med de sidste fire kampe med henblik på at sikre overlevelse i Superligaen.

Referencer 

Fodboldspillere fra Norge
Fodboldspillere fra Rosenborg BK
Fodboldtrænere fra Norge
Deltagere ved verdensmesterskabet i fodbold 1994
Sievert

For navnet Sievert, se Sivert

Sievert er en afledt SI-enhed for bestemmelse af biologisk effekt af ioniserende stråling af levende kropsvæv i mennesker og formentlig også andre pattedyr.
Symbolet for sievert er Sv. Navnet kommer fra den svenske fysiker og læge Rolf Maximilian Sievert.

Enheden sievert kan udtrykkes ved de grundlæggende SI-enhederne:
1 Sv = 1 J/kg = 1 m2/s2 = 1 m2·s–2
Effektiv dosis og ækvivalent dosis opgives i sievert eller millisievert (mSv), som er en tusindedel Sv. Milli er et almindeligt anvendt SI-præfiks.

Måleenheden Sievert tager højde for:
 hvor farlig de forskellige strålingstyper og strålingskvaliteter er for bestrålet kropsvæv
 og hvor vigtigt bestrålede kropsvævstyper er for os

Vægtning af strålingstypen og strålingskvaliteten 
Selv om både beta- og gammastråling har større rækkevidde end alfastråling, så regnes hurtige alfapartikler for at være 20 gange værre i kroppen. Dette er fordi alfastrålingen vekselvirker meget med vores kropsvæv – og dermed bremses hårdt. I bremseprocessen vil de enkelte alfapartikler bogstaveligt smadre mange molekyler grundet den kraftigt ioniserende virkning hurtige alfapartikler har. Hvis alfapartiklen derimod var kommet udefra og ramt vores overhud, vil der stadig blive smadret molekyler, men disse ville være molekyler i dødt væv – og derfor vil alfastrålingen her, blot have forårsage lidt relativ uskadelig opvarmning.

Gammastrålingen derimod, kan bare flyve lige gennem (f.eks. 95% af fotonerne) – dog vil de gammafotoner, der vekselvirker med kropsvæv, ligesom alfapartikler bogstaveligt smadre mange molekyler og mest i levende kropsvæv.

Vægtning af kropsvævs vigtighed 
Fordi kroppen har flere forskellige kropsvævstyper, som er mere eller mindre vigtigt for os, anvendes en vægtet sum eller integral, hvor kropsvævstypernes vægte findes i nedenstående tabeller.

Omregning af mellem Sievert og andre stråledoseenheder 
En mSv svarer til dosen produceret ved at blive udsat for en mGy (milligray) stråling.
Fra historiske enheder i dosimetri kan man sige at ved stråling fra 1 roentgen (R) i røntgenstråling absorberes 1 rad (radiation-absorbed dose), som har en effekt på 1 rem (roentgen-equivalent in man).

Altså svarer:
 1 Sv = 100 rad
 1 Sv = 100 rem
 1 Sv = 100 Roentgen
 1 Sv = 1 Gy

Stråledosis virkninger 
Kroppens grænse for akut strålingssyge er ved 500 mSv = 500 mGy. Se i artiklen strålingssyge for uddybning.

Studier har vist at risikoen for at få dødelig kræft øges med 0,004% per mSv.

Kilder/referencer 

Afledte SI-enheder
Enheder for radioaktiv dosis
SV

SV og Sv har flere betydninger:
 SV – kompasretning
 Sv – forkortelse for svensk sprog ISO 639 alpha-2 landekode
 .sv – for Internet landekode topdomæne (ccTLD) for El Salvador
 Sv – forkortelse for Sievert – SI-enhed for radioaktiv dosis
 Sosialistisk Venstreparti (SV) politisk parti i Norge
Jostein Flo

Jostein Flo (født 3. oktober 1964 i Flo, Norge) er en tidligere norsk fodboldspiller, der som angriber på Norges landshold deltog ved to VM-slutrunder (1994 og 1998). I alt nåede han at spille 53 kampe og score 11 mål for landsholdet. Han spillede ofte en helt afgørende rolle i det norske spillesystem, idet holdets i 1990'erne så karakteristiske lange afleveringer som oftest var rettet mod netop ham.

På klubplan spillede Flo i hjemlandet hos Molde FK, Sogndal og Strømsgodset. Derudover havde han udlandsophold hos Lierse SK i Belgien og Sheffield United i England.

Flo er storebror til en anden norsk landsholdsspiller i fodbold, Tore André Flo, og fætter til en tredje, Håvard Flo. De tre var alle med i truppen ved VM i 1998.

Referencer 

Fodboldspillere fra Norge
Fodboldspillere fra Molde FK
Fodboldspillere fra Sogndal Fotball
Fodboldspillere fra Strømsgodset IF
Fodboldspillere fra Lierse SK
Fodboldspillere fra Sheffield United F.C.
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Nicolai Kristensen

Nicolai Kristensen (19. juli 1990, Frederikshavn) er en tidligere dansk ishockeyspiller.   

Han startede i Frederikshavn Ishockey Klub. 

Nicolai  Kristensens position var back, han har spillet 9 professionelle kampe for AaB Ishockey. Han havde kontrakt med Frederikshavn Whitehawks i sæsonen 2008/2009, dog uden at spille nogle turneringskampe for dem. Han har spillet 141 kampe i den danske U20 liga og 168 kampe i den danske 1.division for henholdsvis AaB og Frederikshavn, herudover har han spillet 12 ungdomslandskampe for Danmark for henholdsvis U16, U17 og U18 landsholdet.

Eksterne henvisninger 
 Statistik for Nicolai Kristensen på eliteprospects.com

Ishockeyspillere fra Danmark
Accra Daily Mail

Accra Daily Mail er en engelsk sproget nyhedsavis fra Accra i Ghana.

Eksterne henvisninger 
 hjemmeside

Afrikanske aviser
Les Échos (Mali)

Les Échos (Mali) er en fransk sproget daglig nyhedsavis der udgives i Bamako i Mali. Avisen blev grundlag den 17. marts 1989.

Kildehenvisning 

Afrikanske aviser
Etableret i 1989
Die Republikein

Die Republikein (The Republican) er en afrikaanssproget nyhedsavis som dagligt udgives i Namibia. Avisen blev grundlag i december 1977 af Republican Party of Namibia. Den første redaktør af avisen var Johannes Petrus Spies. Den nuværende chefredaktør er Chris Jacobie. Avisen udgives i omkring 14000 eksemplar.

Kildehenvisning

Eksterne henvisninger 
 Die Republikein hjemmeside 

Afrikanske aviser
Etableret i 1977
Guillermo Lovell

Guillermo José Lovell (15. januar 1918 i Avellaneda – 25. oktober 1967) var en argentinsk bokser som deltog i de olympiske lege 1936 i Berlin.

Lovell vandt en sølvmedalje i den olympiske bokseturnering i sværvægt. Lovell vandt de tre første kampe i tunrneringen, herunder over den danske mester Svend Omar Hermansen og nordmanden Erling Nilsen i semifinalen, men tabte i finalen til Herbert Runge fra Tyskland. Der deltog 17 boksere fra 17 lande i vægtklassen som blev afviklet fra den 10. august til 15. august 1936.

Lovell blev professionel i 1940 og vandt to kampe, inden han blev stoppet af Roscoe Toles i sin tredje kamp, hvorefter han opgav karrieren.

Lovells ældre bror Santiago Lovell blev olympisk mester i boksning i sværvægt under OL 1932 i Los Angeles, og Lovells nevø Santiago Alberto Lovell Jr nåede kvartfinalen ved Sommer-OL 1964 i Tokyo.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Olympiske sølvmedaljevindere fra Argentina
Olympiske boksere fra Argentina
Boksere ved sommer-OL 1936
Edwy af England

Edwy eller Eadwig All-Fair ("Den retfærdige") (ca. 9411. oktober 959) var konge af England fra 955 og til sin død fire år senere. Edwy var den ældste søn af kong Edmund 1. af England, og han blev valgt af adelskabet til at efterfølge sin onkel Edred af England som konge. Hans korte regime var mærket af en pågående konflikt med hans familie, med thanerne (adelsmændene) og specielt kirken under lederskab af biskop Dunstan og ærkebiskop Odo den gode.

I henhold til en legende begyndte fejden med Dunstan på dagen for Edwys indvielse, da han undlod at være tilstede ved et møde med adelsmændene. Da Dunstan til sidst fandt den unge monark var han optaget af at danse med en ung kvinde af høj byrd ved navn Ethelgive og nægtede at komme tilbage sammen med biskopen. Rasende over dette trak Dunstan Edwy med sig og tvang ham til at give afkald på pigen ved at kalde henne en "hore". Senere, da Dunstan indså, at han havde mistet kongens velvilje fandt han det bedst at flygte til han var trygt indenfor murene i sit kloster, men Edwy, opildnet af Ethelgive, fulgte efter ham og plyndrede og hærgede klosteret. Dunstan formåede atter at flygte og drog udenlands. Han nægtede at komme tilbage til England før Edwy var død og begravet.

Frustreret over kongens skattebyrder byttede thanerne i Mercia og Northumbria, støttet af ærkebiskop Odo, deres troskab til Edwys bror Edgar i 957. Edwy blev besejret i et slag ved Gloucester, men for at forhindre at landet havnede i en borgerkrig blev der opnået en enighed mellem adelsmændene. Aftalen betød, at kongedømmet blev delt langs floden Thames, hvor Edwy beholdt Wessex og Kent i syd og Edgar styrede områdene i nord. I de få tilbageværende år af Edwys regime regerede han klogt og gav betydelige gaver til kirken. Han døde, dog, i en alder af 18 eller 19 år, og blev efterfulgt af sin bror og rival Edgar som da genforenede kongedømmet.

Angelsaksiske monarker
Alberto Santiago Lovell

Santiago Alberto Lovell, Sr.  (23. april 1912 i Buenos Aires – 16. marts 1966) var en argentinsk sværvægtsbokser, der ved de olympiske lege 1932 i Los Angeles vandt guld i den olympiske bokseturnering og siden blev professionel.
 
Ved OL 1932 i Los Angeles vandt han guldmedalje i sværvægt, da han i finalen besejrede italienske Luigi Rovati. Der var seks boksere fra seks lande som stillede op i vægtklassen, der blev afviklet fra den 10. august til 13. august 1932.

Lovells yngre bror Guillermo Lovell vandt en sølvmedalje i boksning under OL 1936 i Berlin.

Han debuterede som professionel i januar 1934. Han boksede de fleste af sine kampe i Sydamerika, men opnåede en række kampe i USA, bl.a. en sejr over Maxie Rosenbloom i 1937 i Los Angeles. Han vandt det argentinske og sydamerikanske sværvægtsmesterskab i 1938. Han var sydamerikansk mester indtil 1943, hvor han tabte titlen til Arturo Godoy. En returkamp i 1944 udviklede sig skandaløst, og begge boskere blev efterfølgende anholdt for at have forsøgt at svindle med resultatet. Kampen blev stoppet i 11. omgang og blev erklæret en "no contest". Lovell besejrede danskeren Carl Nielsen i 1947. Han boksede sin sidste kamp som professionel, da han i 1951 på Estadio Luna Park i Buenos Aires blev slået ud af letsværvægtsmesteren Archie Moore i 1. omgang.

Eksterne links 
 Profil  på sportsreference.com 
 Biografi på BoxRec.com 
 

Boksere fra Argentina
Personer fra Buenos Aires
Olympiske mestre fra Argentina
Olympiske boksere fra Argentina
Boksere ved sommer-OL 1932
Héctor Méndez

Héctor Eugene Méndez (1. august 1897 – 13. december 1977) var en argentinsk bokser som deltog i de olympiske lege 1924 i Paris.

Méndez vandt vandt en sølvmedalje i boksning under Sommer-OL 1924 i Paris. Han fik en andenplads i vægtklassen Weltervægt og tabte finalen til Jean DeLarge fra Belgien.

Méndez var Argentinas flagbærer under åbningsceremonien under Sommer-OL 1928 i Amsterdam.

Eksterne henvisninger 

Boksere fra Argentina
Olympiske sølvmedaljevindere fra Argentina
Olympiske boksere fra Argentina
Boksere ved sommer-OL 1924
Personer fra Buenos Aires